ในหลวง ร.10 เสด็จฯ ทรงเปิดนิทรรศการ เย็นศิระ เพราะพระบริบาล
เมื่อเวลา 19.00 น. วันที่ 9 ก.พ. สมเด็จพระเจ้าอยู่หัว ประทับรถยนต์พระที่นั่ง เสด็จพระราชดำเนินออกจากพระที่นั่งอัมพรสถาน พระราชวังดุสิต ไปยังท้องสนามหลวง เพื่อทรงเปิดนิทรรศการ เย็นศิระ เพราะพระบริบาล จัดสร้างโดยสำนักเลขาธิการนายกรัฐมนตรี ร่วมกับสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) เพื่อเทิดพระเกียรติสถาบันพระมหากษัตริย์ และน้อมรำลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช รวมถึงพระราชประวัติและพระราชกรณียกิจในสมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศ์ เกี่ยวกับพระราชกรณียกิจด้านต่างๆ ที่ทำให้คุณภาพชีวิตของประชาชนดีขึ้น ผ่านโครงการอันเนื่องมาจากพระราชดำริด้านต่างๆ ที่มีอยู่ทั่วประเทศในปัจจุบัน,ทั้งนี้ ได้มีคณะองคมนตรี พล.อ.ประยุทธ์ จันทร์โอชา นายกรัฐมนตรี  นายจิรายุ อิศรางกูล ณ อยุธยา เลขาธิการพระราชวัง คณะรัฐมนตรี  ผู้นำเหล่าทัพ พร้อมด้วยคณะทูตานุทูต นายดนุชา สินธวานนท์ เลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.)  และคณะกรรมการจัดงานฯ ตลอดจนประชาชน เฝ้าฯ รับเสด็จ จากนั้น เสด็จฯ เข้าสู่พลับพลาพิธี ,         ,พล.อ.ธนะศักดิ์ ปฏิมาประกร รองนายกรัฐมนตรี ทูลเกล้าฯ ถวายสูจิบัตรพล.อ.ประยุทธ์ จันทร์โอชา กราบบังคมทูลรายงาน วัตถุประสงค์ของการจัดนิทรรศการเย็นศิระ เพราะพระบริบาล พร้อมทั้งกราบบังคมทูลเสด็จฯ ทรงเปิดนิทรรศการ เย็นศิระ เพราะพระบริบาล และทอดพระเนตรนิทรรศการ  ,          ,จากนั้น สมเด็จพระเจ้าอยู่หัว เสด็จฯ ออกจากพลับพลาพิธี ไปยังบริเวณพิธีเปิดงาน ทรงตัดแถบแพร เปิดนิทรรศการ เย็นศิระ เพราะพระบริบาล  แล้วเสด็จฯ เข้าสู่ภายในนิทรรศการ โดยมีนายวิษณุ เครืองาม รองนายกรัฐมนตรี นายดนุชา สินธวานนท์ เฝ้าฯ รับเสด็จ ,         ,การนี้ สมเด็จพระเจ้าอยู่หัว เสด็จฯ ทอดพระเนตรนิทรรศการเย็นศิระ เพราะพระบริบาล  โซนที่ 1 บุญของแผ่นดินไทย ประกอบด้วย 1. บูรพกษัตริย์ไทย สร้างชาติไทยให้มั่นคง 2. สืบสานตำนานราชวงศ์จักรี  3. พระเจ้าอยู่หัวในดวงใจ โซนที่ 2 ประกอบด้วย พระราชาผู้ทรงธรรม (ทำ) การนี้ สมเด็จพระเจ้าอยู่หัว ประทับพระราชอาสน์ ทอดพระเนตรวีดิทัศน์พระราชกรณียกิจพระบาทสมเด็จพระปรมินทรมหาภูมิพลอดุลยเดช จบแล้ว เสด็จฯ ออกจากที่ประทับเพื่อทอดพระเนตรนิทรรศการ เย็นศิระ เพราะพระบริบาล อันประกอบด้วย 1. ในหลวงอย่าทิ้งประชาชน 2. พระราชพิธีบรมราชาภิเษก 3. ศาสตร์พระราชา สู่การพัฒนาอย่างยั่งยืน ,            ,ต่อมา เสด็จฯ ทอดพระเนตรโซนที่ 3 กษัตริย์ผู้ยิ่งใหญ่ ประกอบด้วย 1. สดุดีมหาราชา อันเป็นการจัดแสดงนิทรรศการที่นานาชาติสรรเสริญพระบาทสมเด็จพระปรมินทรมหาภูมิพลอดุลยเดช และการไว้อาลัยจากนานาชาติ 2. พระผู้ทรงเป็นมากกว่าแรงบันดาลใจ โดยมีการจัดแสดงนิทรรศการการไว้อาลัย การจัดงานของคนไทยทั้งประเทศ 3.ส่งต่อความดีเพื่อพ่อบนฟ้า ทอดพระเนตรโซนที่ 4 พระมิ่งขวัญชาวไทย อันประกอบไปด้วย พระราชประวัติ และพระราชกรณียกิจ ของสมเด็จพระเจ้าอยู่หัว ทอดพระเนตรโซนที่ 5 ร้อยใจไทย โดยทอดพระเนตร 89 ภาพ พระราชกรณียกิจ และ 89 พระบรมราโชวาท และพระราชดำรัส โอกาสนี้ พล.อ.ประยุทธ์ ทูลเกล้าฯ ถวายของที่ระลึกซึ่งเป็นสมุดรวมพระบรมฉายาลักษณ์ 89 ภาพของพระบาทสมเด็จพระเจ้าอยู่หัวภูมิพลอดุลยเดช,         ,จากนั้นสมเด็จพระเจ้าอยู่หัว เสด็จฯ ออกจากอาคารนิทรรศการไปยังบริเวณใกล้เคียงเพื่อทอดพระเนตรนิทรรศการ พิพิธภัณฑ์ธรรมชาติที่มีชีวิต ซึ่งจำลองการบริหารจัดการดิน น้ำ และป่า รวมถึงเกษตรทฤษฎีใหม่ของพระบาทสมเด็จพระปรมินทรมหาภูมิพลอดุลยเดช ที่พระราชทานให้ประชาชน เสร็จแล้วเสด็จฯ ออกจากบริเวณจัดนิทรรศการ ทรงเยี่ยมราษฎรที่มาเฝ้าฯ รับเสด็จ ตามพระราชอัธยาศัย จากนั้นเสด็จพระราชดำเนิน โดยรถยนต์พระที่นั่ง ไปยังพระบรมมหาราชวัง ทรงบำเพ็ญพระราชกุศลสวดพระอภิธรรมพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท แล้วเสด็จพระราชดำเนินกลับ.
สมเด็จพระเจ้าอยู่หัว เสด็จฯ ทรงเปิดนิทรรศการ เย็นศิระ เพราะพระบริบาล เทิดพระเกียรติสถาบันพระมหากษัตริย์ไทย และทอดพระเนตรนิทรรศการ
นิทรรศการเย็นศิระ เพราะพระบริบาล,ร.10 ทรงเปิดนิทรรศการ,ในหลวง ร.10,สมเด็จพระเจ้าอยู่หัว,เทิดพระเกียรติสถาบันพระมหากษัตริย์